《次韵江子我雪句一首》
宋代·刘一止

头白高山早，千林一夜花。云深乌鬼屿，风乱白鸥沙。

刺促伤时事，飘零念岁华。天今洗兵马，勿复问浮槎。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。